ΓΡΑΠΤΗ ΕΡΩΤΗΣΗ E-3408/00

υποβολή: Armando Cossutta (GUE/NGL) προς την Επιτροπή

(7 Νοεμβρίου 2000)

Θέμα: Απέλαση ιταλών πολιτών από τη Γερμανία

Την περασμένη άνοιξη μία ιταλική οικογένεια που διέμενε στο ομόσπονδο κράτος του Baden-Wrttenberg απελάθηκε από τη Γερμανία επειδή ο αρχηγός της οικογένειας έχασε την εργασία του.

Το ζευγάρι με τα τέσσερα παιδιά του είχε μεταβεί, με κανονική σύμβαση εργασίας, στο γερμανικό ομόσπονδο κράτος περισσότερο από ένα χρόνο ενωρίτερα, αλλά μετά από ατύχημα ο αρχηγός της οικογένειας χρειάστηκε να εγκαταλείψει τη νέα απασχόληση και να βρει μαζί με τη σύζυγό του, έγκυο, προσωρινή εργασία σε επιχείρηση καθαρισμού.

Παρά ταύτα, ένα πρωί η αστυνομία συνέλαβε ολόκληρη την οικογένεια και αφού διενήργησε σωματική έρευνα στους δύο συζύγους σαν να ήταν οι χειρότεροι εγκληματίες, επιβίβασε όλα τα μέλη της οικογένειας στο πρώτο αεροπλάνο με προορισμό την Ιταλία, χωρίς καν να τους επιτρέψει να πάρουν μαζί τους τα προσωπικά τους είδη ή έστω το μπιμπερό των μικρών παιδιών.

1. Ποια μέτρα σκοπεύει να πάρει η Επιτροπή, ως θεματοφύλακας των Συνθηκών, στη σοβαρή αυτή περίπτωση παράβασης του άρθρου 2 της Συνθήκης για την Ευρωπαϊκή Ένωση και των λοιπών ισχυόντων κανόνων που διασφαλίζουν την ελεύθερη κυκλοφορία των προσώπων και των εργαζομένων;

2. Πώς σκοπεύει να αντιδράσει η Επιτροπή, δεδομένου ότι ενέργειες όπως η παραπάνω τείνουν να καταστούν καθημερινή πρακτική σε ορισμένα γερμανικά ομόσπονδα κράτη;

3. Δεν θεωρεί σκόπιμο η Επιτροπή, δεδομένου ότι έχει ήδη κινήσει διαδικασία για παράβαση κατά των βάρβαρων αυτών μεθόδων απέλασης, να δράσει με μεγαλύτερη ενεργητικότητα, ώστε παρόμοιες πράξεις να μην επαναληφθούν;

4. Μπορεί να ανακοινώσει η Επιτροπή αν η κοινοτική νομοθεσία σχετικά με την ελεύθερη κυκλοφορία των πολιτών και των εργαζομένων προβλέπει κυρώσεις για τα κράτη που δεν συμμορφώνονται; Εφόσον δεν προβλέπονται παρόμοιες κυρώσεις, δεν θεωρεί η Επιτροπή ότι είναι ανάγκη να προστεθούν, ως περαιτέρω μορφή αποτροπής από τις παραβιάσεις του νόμου καθώς και ορισμένες ρατσιστικές εκδηλώσεις οι οποίες δυστυχώς εμφανίζονται και εντός των κρατικώνπηρεσιών, στη συγκεκριμένη περίπτωση της Ομοσπονδιακής Δημοκρατίας της Γερμανίας;

Κοινή απάντηση του κ. Διαμαντοπούλου εξ ονόματος της Επιτροπής στις γραπτές ερωτήσεις E-3404/00, E-3405/00, E-3406/00 και E-3408/00

(22 Δεκεμβρίου 2000)

Η Επιτροπή δεν γνωρίζει την ιδιαίτερη κατάσταση της Σικελικής οικογένειας η οποία σκιαγραφείται στις ερωτήσεις των αξιότιμων βουλευτών. Εάν οι αξιότιμοι βουλευτές μπορούσαν να της παράσχουν πρόσθετα στοιχεία για τηνπόθεση, η Επιτροπή θα ήταν σε θέση να προχωρήσει σε περαιτέρω έρευνα.

Η Επιτροπή επιθυμεί να παραπέμψει τους αξιότιμους βουλευτές στην απάντησή της στη γραπτή ερώτηση P-3394/00 του κ. Musumeci(1), η οποία περιλαμβάνει ανάλυση του κοινοτικού δικαίου για την ανανέωση και την ανάκληση των αδειών διαμονής, καθώς και παράθεση της σχετικής αλληλογραφίας την οποίαν αντήλλαξαν η Επιτροπή και οι γερμανικές αρχές. Οι γερμανικές αρχές απάντησαν στην επιστολή η οποία μνημονεύεται στην απάντηση της γραπτής ερώτησης P-3394/00, διαβεβαιώνοντας την Επιτροπή ότι έστειλαν επιστολές στις αρχές των ομόσπονδων κρατών (Lnder), οι οποίες με τη σειρά τους ενημέρωσαν τιςπηρεσίες τους που είναι αρμόδιες για τους αλλοδαπούς.

Η Επιτροπή έχει κινήσει διαδικασίες επί παραβάσει κατά της Γερμανίας για το συναφές ζήτημα της απέλασης Ιταλών από τη Γερμανία στους οποίους προσάπτεται διατάραξη της δημόσιας τάξεως. Εκτός από τις διαδικασίες επί παραβάσει η Επιτροπή δεν έχει άλλες δυνατότητες δράσης για να απαιτήσει από κράτος μέλος να συμμορφωθεί με το κοινοτικό δίκαιο. Δενπάρχουν ειδικές κυρώσεις για παράβαση των κανόνων περί ελεύθερης κυκλοφορίας των εργαζομένων πέρα από εκείνες που εφαρμόζονται γενικά σε περίπτωση παράβασης του κοινοτικού δικαίου. Πολίτες της Ένωσης, οι οποίοι ακουσίως στερούνται εργασίας, έχουν δικαίωμα κοινωνικών παροχών και δεν επιτρέπεται να απελαθούν από την επικράτεια για το λόγο αυτόν.

Σύμφωνα με το κοινοτικό δίκαιο το δικαίωμα ελεύθερης κυκλοφορίας των εργαζομένων αποτελεί θεμελιώδες δικαίωμα. Οποιοσδήποτε πολίτης θεωρεί ότι προσβάλλεται το δικαίωμά του για ελεύθερη κυκλοφορία δικαιούται να προσφύγει στην Ευρωπαϊκή Επιτροπή ή ναποβάλει αναφορά στο Κοινοβούλιο. Δικαιούται επίσης να προσφύγει στα εθνικά δικαστήρια, προβάλλοντας ότι οι εθνικές αρχές προσέβαλαν τα δικαιώματά του που απορρέουν από το κοινοτικό δίκαιο και, επομένως, οφείλουν να του καταβάλουν αποζημίωση(2).

Για πληροφόρηση σχετικά με τα μέτρα που θέσπισε η Γερμανία κατά του ρατσισμού, της μισαλλοδοξίας και της ξενοφοβίας, η Επιτροπή αποστέλλει απευθείας στους αξιότιμους βουλευτές και στη γενική γραμματεία του Κοινοβουλίου την έκθεσή της με θέμα τις διατάξεις δικαίου των κρατών μελών για την καταπολέμηση των διακρίσεων.

(1) ΕΕ C 136 E της 8.5.2001, σελ. 229.

(2) Βλ. τιςποθέσεις C-9/90 Francovich [1991] Συλλογή I-5357 και C-48/93 Brasserie du Pcheur [1996] Συλλογή I-1029.